Na temelju članaka 1.a i 35. Zakona o predškolskom odgoju ( NN 10/97, 107/07, 94/13, 98/19) i Pravilnika o upisu djece u dječji vrtić pri PŠ Bosiljevo (klasa : 007-01/22-01/1, urbr. : 2133-30-01-22-1 od dana 21. 2. 2022.), Školski odbor OŠ „Ivan Goran Kovačić“ Duga Resa, na sjednici održanoj dana 11. svibnja 2022. godine, donio je Odluku kojom raspisuje

***JAVNI POZIV***

***za upis djece u program predškolskog odgoja za djecu od navršene tri godine života do polaska u osnovnu školu pri PŠ Bosiljevo***

***za pedagošku godinu 2022./2023.***

Zahtjevi za upis s potrebnom dokumentacijom zaprimat će se od 12. 5. 2022. godine do 27. 5. 2022. godine u tajništvu OŠ „Ivan Goran Kovačić“ Duga Resa, Bana Josipa Jelačića 8, Duga Resa, u vremenu od 8,00 do 12,00 sati ili putem elektroničke pošte s priloženim svim traženim skeniranim dokumentima na adresu:

 ured@os-igkovacic-dugaresa.skole.hr.

Zahtjevi za upis djece podnose korisnici usluga koji imaju prebivalište na području Općine Bosiljevo, odnosno dijete i roditelji koji imaju status stranca moraju imati stalan ili privremeni boravak na području Općine Bosiljevo, za djecu od navršene tri godine života do polaska u osnovnu školu.

Zahtjevi za upis podnose se za 10-satni redovni program u jednoj mješovitoj odgojno-obrazovnoj skupini, na lokaciji Ulica iseljenika Bosiljeva 8, Bosiljevo.

Obvezna dokumentacija za upis djece:

1. Zahtjev za upis djeteta i privola roditelja za prikupljanje i obradu osobnih podataka (dostupno na internet stranicama Škole)
2. Potvrda OIB-a djeteta,
3. Osobna iskaznica roditelja, a za dijete i roditelje koji imaju status stranca potvrda o boravištu (ne starija od 6 mjeseci),
4. Zdravstvena iskaznica djeteta,
5. Dokaz o urednom cijepljenju djeteta (iskaznica imunizacije),
6. Liječnička potvrda pedijatra o zdravstvenom stanju djeteta,
7. Dokumenti kojima se dokazuju činjenice bitne za ostvarivanje prednosti pri upisu (prilažu se u preslikama) :
* Dokaz o zaposlenju roditelja (Elektronički zapis podataka iz područja radnih odnosa kojeg izdaje Hrvatski zavod za mirovinsko osiguranje – ne starije od 30 dana od dana objave Poziva za upis),
* Potvrda o redovitom školovanju roditelja (ukoliko se roditelji školuju),
* Rješenje da je roditelj djeteta žrtva i invalid Domovinskog rata,
* Medicinska dokumentacija djeteta koja potvrđuje posebne potrebe u rastu i razvoju djeteta (Rješenje 1. stupanjskog tijela vještačenja),
* Rješenje da je roditelj djeteta korisnik doplatka za djecu (postojeće Rješenje i potvrda o predanom zahtjevu za novo Rješenje),
* Dokaz o samohranosti roditelja, preslika :
* smrtni list za preminulog roditelja, ili
* potvrda o nestanku drugog roditelja, ili
* rješenje Centra za socijalnu skrb o privremenom uzdržavanju djeteta (kad je roditelj lišen poslovne sposobnosti, kad mu je oduzeto pravo na roditeljsku skrb, kad je na dugotrajnom liječenju ili na dugotrajnom izdržavanju kazne),
* Dokaz o jednoroditeljskoj obitelji
* pravomoćna presuda o razvodu braka (preslika), ili
* izjava roditelja da je brakorazvodna parnica u tijeku, ili
* rješenje o samostalnoj skrbi za dijete nakon prestanka izvanbračne zajednice,
* Dokaz o udomiteljskoj/posvojiteljskoj obitelji – Rješenje Centra za socijalnu skrb,
* Djeca iz obitelji s troje ili više malodobne djece- rodni list za svako dijete,
* Dokaz o statusu branitelja iz Domovinskog rata,
* Dokaz o težoj bolesti ili invalidnosti roditelja
* medicinska dokumentacija.

Uz ispravu sastavljenu na stranom jeziku podnosi se i ovjereni prijevod.

Odluka o rezultatima upisa (prijedlog Liste reda prvenstva upisa) bit će objavljena na oglasnoj ploči i mrežnim stranicama OŠ „Ivan Goran Kovačić“ Duga Resa i Općine Bosiljevo u roku od 8 dana od dana isteka roka za predaju zahtjeva. Podnositelji zahtjeva neće se pojedinačno obavještavati.

Nakon što rezultati upisa budu konačni, roditelji su, po pozivu stručne službe, obvezni doći s djetetom na razgovor na koji donose potvrdu o obavljenom sistematskom zdravstvenom pregledu djeteta. Upis se smatra zaključenim potpisom ugovora o pružanju i korištenju usluga.

Podnošenjem prijave za Javni poziv, pristupnici Javnog poziva izričito su suglasni da OŠ „Ivan Goran Kovačić“ Duga Resa, kao voditelj obrade osobnih podataka, može prikupljati, koristiti i obrađivati osobne podatke navedene u prijavi u svrhu provedbe postupka upisa djeteta.

Sve obavijesti u vezi upisa mogu se dobiti na broj 047/844-011 ili 091 2112 975 svakog radnog dana od 7.00 do 15.00 sati.

KLASA: 601-01/22-01/3

URBROJ: 2133-30-01-22-1

Duga Resa, 11. 5. 2022.

 Predsjednica Školskog odbora

 Vedrana Čop Novaković, prof.